5ί9Π3ΐυΓβ ΝοΙ 
ν6ΠίΪ6(1_- \ 




ϋΐ 9 ΐυΐΓ^"?ΐ 9 Πθϋ 6γ 
νΑΚνΑΚΑ ΖΑΟΗ/' 
ϋ3ΐβ: 2017.06.1 
ΕΕ8Τ 
Κθ35θπ: δίβΠθα ΡϋΡ 
(θΓηϋθίΙΐΙθϋ) | 
ίοοΒίίοη: Α0τβ|5, ΕΙΙίπϊΚο 
Τ γρο9Γ3<ϊο 


3929 


ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

9 Ιουνίου 2017 


ΤΕΥΧΟΣ ΤΡΙΤΟ 


Αρ. Φύλλου 530 


ΥΠΟΥΡΓΕΙΟ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Αριθμός 10/2016 

Το Πειθαρχικό Συμβούλιο των μελών του Δ.Ε.Π. 
των Ανωτάτων Εκπαιδευτικών Ιδρυμάτων (άρ¬ 
θρο 2 παρ. 2 εδ. δ, άρθρο 5 του π.δ. 160/2008, 
άρθρο 65 του ν. 3900/2010 και άρθρο 80 παρ. 5 
περ. β' και γ' του ν. 4009/2011) 

Αποτελούμενο από τους Ειρήνη Σαρπ. Αντιπρόεδρο 
του Συμβουλίου της Επικράτειας (ο Πρόεδρος του Συμ¬ 
βουλίου της Επικράτειας και οι αρχαιότεροι Αντιπρόε¬ 
δροι είχαν κώλυμα), ως Πρόεδρο, Εμμ. Κλαδογένη Αρε¬ 
οπαγίτη (το τακτικό μέλος X. Ευαγγέλου, Αρεοπαγίτης, 
είχε κώλυμα), Δ. Καββαδία - Κωνσταντάρα, Σύμβουλο 
του Ελεγκτικού Συνεδρίου, Μιχαήλ Μπρατάκο, Πρόεδρο 
τουΤ.Ε.Ι. Αθήνας και Ευρ. Γλαβά, Πρόεδρο του ΤΕΙ Ηπεί¬ 
ρου (το τακτικό μέλος Αθ. Μητρόπουλος, Πρόεδρος του 
Τ.Ε.Ι. Ανατολικής Μακεδονίας και Θράκης, είχε κώλυμα), 
ως μέλη. 

Συνήλθε σε δημόσια συνεδρίαση, στο Κατάστημα του 
Συμβουλίου της Επικράτειας, στις 16 Φεβρουάριου 2015, 
ημέρα Δευτέρα και ώρα 17:00 με παρόντα τον αναπλη¬ 
ρωτή Γραμματέα του Συμβουλίου Ιωάννη Μητροτάσιο, 
Προϊστάμενο της Γραμματείας του Β'Τμήματος του Συμ¬ 
βουλίου της Επικράτειας (η Γραμματέας του Συμβουλίου, 
Μαριάνθη Παπασαράντη, Προϊσταμένη της Διεύθυνσης 
της Γραμματείας του Συμβουλίου της Επικράτειας, είχε 
κώλυμα). Αντικείμενο της συνεδρίασης ήταν η εκδίκαση, 
μετά την παραπεμπτική σε δημόσια ακρόαση 15/2014 
απόφαση του Συμβουλίου τούτου, της πειθαρχικής 
αγωγής που έχει ασκηθεί από τον Υπουργό Παιδείας και 
Θρησκευμάτων κατά των α. Ιωάννη Σταθαρά, Καθηγητή 
του πρώην ΤΕΙ Χαλκίδας και Προέδρου αυτού, β. Κοσμά 
Κουρουμπά, γ. Παναγιώτη Κούρτη και δ. Χρήστου Μπο- 
ρονικολού, μελών ΕΠ του πρώην ΤΕΙ Χαλκίδας οι οποίοι 
κλήθηκαν νόμιμα και παραστάθηκαν ο μεν πρώτος αυ¬ 
τοπροσώπως και με τον δικηγόρο Χρ. Αιάπη (Α.Μ. 23026 
ΔΣΑ), που τον διόρισε στο ακροατήριο και πρότεινε ως 
μάρτυρες την Μαρία Τζαμτζή και τον Χαράλαμπο Τσί¬ 
πουρα, οι δε υπόλοιποι τρεις αυτοπροσώπως. 

Αφού άκουσε α) την εισηγητή της υποθέσεως Δ. Καββα- 
δία-Κωνσταντάρα η οποία ανέγνωσετην 15/2014 απόφα¬ 


ση του Συμβουλίου τούτου, β) τους μάρτυρες που τοπο¬ 
θετήθηκαν υπέρ του εγκαλουμένου, γ) τον πληρεξούσιο 
δικηγόρο και τον εγκαλούμενο που αντέκρουσαν το κα¬ 
τηγορητήριο, δ) τους Κοσμά Κουρουμπά και Παναγιώτη 
Κούρτη οι οποίοι αντέκρουσαν το κατηγορητήριο, ε) τον 
X. Μπορονικολό που αναφέρθηκε στην αναρμοδιότητα 
του παρόντος Συμβουλίου και στ) μελέτησε τα στοιχεία 
του φακέλου και τα υπομνήματα που κατατέθησαν 

Σκέφθηκε κατά το νόμο 

1. Επειδή, επανεισάγεται ενώπιον του παρόντος Συμ¬ 
βουλίου το υπ'αριθμ. Φ747418/Ε5/8.4.2013 παραπε- 
μπτήριο έγγραφο του Υπουργού Παιδείας, Δια Βίου 
Μάθησης και Θρησκευμάτων κατά των: α) Ιωάννη Στα¬ 
θαρά, καθηγητή του (τότε) Τ.Ε.Ι. Χαλκίδος και ήδη Στερε¬ 
ός Ελλάδος και Προέδρου αυτού, β) Κοσμά Κουρουμπά, 
γ) Παναγιώτη Κούρτη και δ) Χρήστου Μπορονικολού, με¬ 
λών Ε.Π.του ιδίουΤ.Ε.Ι., κατόπιν των 18/2013 και 15/2014 
αποφάσεων του παρόντος Συμβουλίου καθώς και της 
από 10.11.2014 αναβολής επί της έδρας της οριστικής 
κρίσεως επί της κρινομένης υποθέσεως. 

2. Επειδή, με την 15/2014 απόφαση του παρόντος 
Συμβουλίου έπαυσε η πειθαρχική δίωξη κατά του Ιω¬ 
άννη Σαθαρά ως προς ορισμένα από τα αποδοθέντα σ' 
αυτόν, με το προαναφερθέν παραπεμπτήριο έγγραφο, 
πειθαρχικά παραπτώματα. Κατόπιν τούτου, η υπόθεση 
είναι εξεταστέα ως προς τα λοιπά παραπτώματα που 
αποδίδονται στον εν λόγω εγκαλούμενο, καθώς και ως 
προς τα παραπτώματα που αποδίδονται στους λοιπούς 
εγκαλουμένους. Ειδικότερα, με το παραπεμπτήριο απο¬ 
δίδονται στους εγκαλουμένους τα εξής: 

«Α) Ο Ιωάννης Σταθαράς, μέλος, Ε.Π. του Τμήματος 
Τεχνολογίας Αεροσκαφών και Πρόεδρος του (τότε) Τ.Ε.Ι. 
Χαλκίδος: 

α) Ως Πρόεδρος του Τ.Ε.Ι. και πειθαρχικός Προϊστά¬ 
μενος των μελών Ε.Π. του Τ.Ε.Ι. Χαλκίδας παρέλειψε να 
ασκήσει πειθαρχική δίωξη κατά του μέλους Ε.Π.τουΤμή- 
ματος Λογιστικής Κούρτη Παναγιώτη, αν και εγνώριζε 
ότι ο τελευταίος παρέλειπε να ασκεί τα διοικητικά του 
καθήκοντα, αφού απούσιαζε ή αποχωρούσε συστημα¬ 
τικά από τις συνεδριάσεις των συλλογικών οργάνων του 
Τμήματος Λογιστικής κατά τα ακαδημαϊκά έτη 2009 - 
2010 και 2010-2011. 

β) Ως Πρόεδρος τουΤ.Ε.Ι. και πειθαρχικός Προϊστάμε¬ 
νος των μελών Ε.Π. παρέλειψε να ερευνήσει τους λόγους 

της μη εκτέλεσης -ολοκλήρωσης των δύο εντολών για 
διενέργεια Ε.Δ.Ε., που εκδόθηκαν με αποφάσεις του και 
είχαν ως αντικείμενο τα προβλήματα δυσλειτουργίας 
του Τ μήματος Λογιστικής. 

Β) Ο Κοσμάς Κουρουμπάς, μέλος Ε.Π. του Τμήματος 
Τεχνολογίας Αεροσκαφών, παρέλειψε να διενεργήσει, 
κατά παράβαση της από 11.6.2010 απόφασης του Συμ¬ 
βουλίου του Τ.Ε.Ι., Ε.Δ.Ε. με αντικείμενο «Δυσλειτουργίες 
του Τ μήματος Λογιστικής». 

Γ) Ο Παναγιώτης Κούρτης, μέλος Ε.Π. του Τμήματος 
Λογιστικής, ο οποίος, κατά παράβαση των διατάξεων 
της παρ. Β3 του άρθρου 9 του π.δ. 160/2008, απούσιαζε 
είτε αποχωρούσε (επί μακρό χρονικό διάστημα) από τις 
συνεδριάσεις των συλλογικών οργάνων του Τμήματος 
Λογιστικής κατά τα ακαδημαϊκά έτη 2009 - 2010 και 
2010 - 2011 . 

Δ) Ο Χρήστος Μπορονικολός, μέλος Ε.Π. του Τμήματος 
Λογιστικής, ο οποίος, κατά παράβαση των διατάξεων 
της παρ. 1 του άρθρου 4 της Υ.Α. ΚΑ/679/1996, δεν με- 
ρίμνησεγιατην εκλογή των εκπροσώπων του Τμήματος 
Λογιστικής στην Ε.Δ.ΕΛ. (για το διάστημα από 20.9.2008 
έως 9.3.2012).». 

3. Επειδή, σύμφωνα με τις διατάξεις του άρθρου 7 παρ. 
1 και 9 του ν. 249/1976 «Περί Πειθαρχικού Συμβουλίου 
Καθηγητών ... των Ανωτάτων Εκπαιδευτικών Ιδρυμά¬ 
των» (7 Α'), που εφαρμόζεται αναλογικώς και στα μέλη 
του Εκπαιδευτικού Προσωπικού των Τ.Ε.Ι., τα οποία, 
σύμφωνα με το άρθρο 2 παρ. 1 περ. α' ν. 3549/2007 
(69 Α') και 1 ν. 4009/2011 (195 Α'), που ισχύει μετά την 
κατάργηση του ως άνω άρθρου 2 παρ. 1 περ. α', με το 
άρθρο 81 παρ. 25 ν. 4009/2011, ανήκουν στα Ανώτατα 
Εκπαιδευτικά Ιδρύματα, ορίζεται ότι: «Η πειθαρχική δί- 
ωξις ασκείται είτε υπό του Πρυτάνεως ... είτε υπό του 
Υπουργού Εθνικής Παιδείας και Θρησκευμάτων ... 9. 
Από της δημοσιεύσεως του παρόντος αι πειθαρχικοί δι¬ 
ατάξεις του νόμου 5343/1932 και του π.δ. 12/26.7.1993 
... εφαρμόζονται επί των καθηγητών ... απάντων των 
Ανωτάτων Εκπαιδευτικών Ιδρυμάτων». 

Εξάλλου, στο άρθρο 5 του ως άνω π.δ/τος 12/26.7.1933 
(225 Α') ορίζεται ότι: «Το Πειθαρχικόν Συμβούλιον επι¬ 
λαμβάνεται της κρίσεως της πειθαρχικής διώξεως είτε ... 
είτε κατόπιν αιτήσεως του Πρυτάνεως περιεχούσης τα 
αποτελούντα το πειθαρχικόν παράπτωμα περιστατικά. 
Μετά της αιτήσεως ταύτης υποβάλλονται και τα τυχόν 
υπάρχοντα στοιχεία τα υποστηρίζοντα αυτήν ...». Κατά 
την έννοια των διατάξεων αυτών το παρόν Πειθαρχικό 
Συμβούλιο επιλαμβάνεται των πειθαρχικών παραπτω¬ 
μάτων των μελών των Ε.Π. τωνΤ.Ε.Ι. κατόπιν ασκήσεως 
πειθαρχικής διώξεως από τα δικαιούμενα προς τούτο 
διοικητικά όργανα. Στο έγγραφο, με το οποίο ασκείται 
η πειθαρχική δίωξη (παραπεμπτήριο) και παραπέμπεται 
ενώπιον του Συμβουλίου, πρέπει να μνημονεύονται τα 
πραγματικά περιστατικά, τα οποία συνιστούν την αντι¬ 
κειμενική υπόσταση του πειθαρχικού παραπτώματος και 
να προσδιορίζονται αυτά κατά χρόνο και τόπο, καθώς και 
να αναφέρονται τα στοιχεία από τα οποία πιθανολογείται 
η ενοχή του διωκομένου, η περιγραφή δε αυτή αποτελεί 
ουσιώδες στοιχείο του παραπεμπτηρίου εγγράφου, με 
συνέπεια η παράλειψή της να καθιστά άκυρο το παρα¬ 


πεμπτήριο και μη νόμιμη την ενώπιον του Πειθαρχικού 
Συμβουλίου διαδικασία. Περαιτέρω, η περιγραφή των 
προαναφερομένων στοιχείων μπορεί να γίνει και με ανα¬ 
φορά στο περιεχόμενο άλλου εγγράφου, από το οποίο 
να προκύπτουν τα θεμελιούντα το πειθαρχικό παράπτω¬ 
μα πραγματικά περιστατικά καθώς και η πιθανολόγηση 
της ενοχής του εγκαλουμένου, με την προϋπόθεση ότι 
το αναφερόμενο έγγραφο έχει κοινοποιηθεί στον εγκα- 
λούμενο ή προκύπτει ότι έχει περιέλθει εις γνώσιν του 
(ΣτΕ 198/2012). 

4. Επειδή με το από 16.2.2015 υπόμνημά του ο εγκα- 
λούμενος Ιωάννης Σταθαράς προβάλλει ακυρότητα του 
παραπεμπτηρίου, ισχυριζόμενος ότι αυτό είναι αόριστο 
ως προς τον χρόνο και τα πραγματικά περιστατικά που 
στοιχειοθετούν τις φερόμενες παραλείψεις του - πειθαρ¬ 
χικά παραπτώματα. 

5. Επειδή, στην κρινόμενη υπόθεση και ως προς τα 
αποδιδόμενα στον Ιωάννη Σταθαρά πειθαρχικά παρα¬ 
πτώματα και τα στοιχειοθετούντα αυτά χρονικώς και 
πραγματικώς περιστατικά, αυτά αναφέρονται μεν συ- 
νοπτικώς στο παραπεμπτήριο, πλην σε αυτό αναφέρεται 
ρητώς και η 382/Α/2012 Έκθεση Ελέγχου του Επιθεω- 
ρητού Ελεγκτού του Σώματος Επιθεωρητών - Ελεγκτών 
Δημόσιας Διοίκησης (Σ.Ε.Ε.Δ.Δ.), στην οποία αναλυτικώς 
αναφέρονται (βλ. ιδίως ο. 43 επ.) και της οποίας ο Ιω¬ 
άννης Σταθαράς έλαβε γνώση, μαζί με όλα τα στοιχεία 
του πειθαρχικού φακέλου, τουλάχιστον, στις 7.1.2014, 
σύμφωνα με το κατά την ίδια ημερομηνία αποδεικτικό 
εμφανίσεως ενώπιον της εισηγήτριας της υποθέσεως. 
Συνεπώς, εγνώριζε ακριβώς γιατί εκατηγορείτο και είχε 
την δυνατότητα αποτελεσματικής άμυνας. Κατ'ακολου¬ 
θίαν, ο προβαλλόμενος περί απαραδέκτου του παραπε¬ 
μπτηρίου λόγος είναι απορριπτέος ως αβάσιμος. 

6. Επειδή, σύμφωνα με το άρθρο 326 ν. 5343/1932 
(86 Α'), που εφαρμόζεται σε όλα τα Α.Ε.Ι., στα οποία ανή¬ 
κουν καιταΤ.Ε.Ι. (άρθρο 1 ν. 4009/2011), και εξακολουθεί 
να ισχύει (άρθρο 81 αρ. 1 ν. 4009/2011), συνιστά πειθαρ¬ 
χικό παράπτωμα, μεταξύ άλλων, και η απάδουσα προς 
την αξιοπρέπεια ανωτάτου εκπαιδευτικού λειτουργού 
συμπεριφορά αυτού. 

7. Επειδή, συναφώς, κατά το άρθρο 23 παρ. 1 του 
π.δ/τος 160/2008, πειθαρχικό παράπτωμα για τα μέλη 
Ε.Π. του Τ.Ε.Ι. συνιστά, μεταξύ άλλων, και η παραβίαση 
των κειμένων διατάξεων για τα Α.Ε.Ι. καθώς και η παραβί¬ 
αση των κανόνων συμπεριφοράς, που πρέπει να επιδει¬ 
κνύουν τα μέλη της ακαδημαϊκής κοινότητας, ώστε να μη 
θίγεται το κύρος του Ιδρύματος και των λειτουργών του. 

8. Επειδή, περαιτέρω, σύμφωνα με το άρθρο 11 παρ. 1 
του ν. 1404/1983 (173 Α'), όργανα του Τ.Ε.Ι. είναι η συνέ¬ 
λευση, το συμβούλιο, ο πρόεδρος και ο αντιπρόεδρος, 
σύμφωνα δε με την παρ. 4 ε) του ιδίου άρθρου και νό¬ 
μου, ο ΠρόεδροςτουΤ.Ε.Ι. έχει "πειθαρχική δικαιοδοσία, 
σύμφωνα με τις οικείες διατάξεις", ασκεί δε και την πει¬ 
θαρχική δίωξη κατ' άρθρο 26 παρ. 1 π.δ/τος 160/2008 
(220 Α'). Ομοιου περιεχομένου διατάξεις περιέχονται 
και στην κατ' εξουσιοδότηση του άρθρου 36 παρ. 5 του 
ν. 1404/1983 εκδοθείσα Απόφαση του Υπουργού Εθνι¬ 
κής Παιδείας Ε5/1585/1984 (191 Β'). Επίσης, σύμφωνα 
με το άρθρο 11 παρ. 7 του ν. 1404/1983 (173 Α'), «Σε 

περίπτωση που συλλογικά ή ατομικά όργανα του Τ.Ε.Ε 
αδυνατούν ή παραλείπουν να λάβουν αποφάσεις ή να 
ενεργήσουν σύμφωνα με τις προβλεπόμενες αρμοδιό- 
τητές τους υποκαθίστανται από το Συμβούλιο του Τ.Ε.Ι. 
ή τον Πρόεδρο του Τ.Ε.Ι. αντίστοιχα ...». Προκειμένου, 
δηλαδή, να λειτουργήσει και να επιτελέσει την αποστολή 
- έργο του το Τ.Ε.Ι. πρέπει, μεταξύ άλλων, το Συμβούλιο 
αυτού να συνεργάζεται με τον Πρόεδρο - προς τούτο, 
συνεπώς, πρέπει αυτό να λειτουργεί -, την ευθύνη δε 
και τον συντονισμό του έργου τουΤ.Ε.Ι. έχει ο Πρόεδρος 
αυτού. Επίσης σε εξαιρετικές περιπτώσεις, που συλλο¬ 
γικά ή ατομικά όργανα του Τ.Ε.Ι. δεν ασκούν τις νόμιμες 
αρμοδιότητέςτους, χωρεί υποκατάσταση στην άσκηση 
των αρμοδιοτήτων τους, είτε από το Συμβούλιο του Τ.Ε.Ι., 
το οποίο συγκαλείται από τον Πρόεδρο τουΤ.Ε.Ι. (άρ. 3Β 
111.2 Υ.Α. Ε5/1585/1984), είτε από τον ίδιο τον Πρόεδρο 
αυτού, αντίστοιχα. Στο πλαίσιο, άρα, της συντονιστικής 
του ευθύνης ο Πρόεδρος πρέπει να φροντίζει για την 
ομαλή λειτουργία του Συμβουλίου του Τ.Ε.Ι., αλλά και 
όλων των οργάνων αυτού, τα οποία εν τέλει μπορεί, με 
πρωτοβουλία του, είτε να συγκαλέσει, αν είναι συλλογι¬ 
κά, είτε να υποκαταστήσει, αν είναι ατομικά, και να μην 
ανέχεται συμπεριφορές του προσωπικού εν γένει του 
Τ.Ε.Ι., που εμποδίζουν την λειτουργία αυτού. Άλλως δι- 
απράττει το πειθαρχικό παράπτωμα της παραβιάσεως 
των κειμένων διατάξεων της νομοθεσίας για τα Α.Ε.Ι., 
σύμφωνα με το άρθρο 23 παρ. 1 του π.δ/τος 160/2008. 

9. Επειδή, τέλος, στο άρθρο 126 του ν. 3528/2007 (Υ.Κ.), 
όπως ίσχυε κατά τον κρίσιμο εν προκειμένω χρόνο, που 
εφαρμόζεται αναλογικώς και στο πειθαρχικό δίκαιο των 
μελών Ε.Π. των Τ.Ε.Ι. (άρθρο 2 παρ. 1 Υ.Κ.), προβλέπεται 
η διενέργεια Ε.Δ.Ε. για την συλλογή στοιχείων για την 
διαπίστωση τελέσεως πειθαρχικών παραπτωμάτων, των 
συνθηκών τελέσεως αυτών καθώς και των τυχόν ευθυ- 
νομένων προσώπων. 

10. Επειδή, στην προκειμένη υπόθεση, απ' όλα τα 
στοιχεία του φακέλου, συμπεριλαμβανομένης και της 
επ' ακροατηρίω διαδικασίας, προκύπτουν τα ακόλου¬ 
θα: Το μέλος Ε.Π. και Υπεύθυνος του Τομέα Λογιστικών 
Μαθημάτων Παναγιώτης Κούρτης, κατά τα ακαδημαϊκά 
έτη 2009 - 2010 και 2010-2011, απούσιασε από τις 37 
από τις 38 πραγματοποιηθείσες συνεδριάσεις της Γενικής 
Συνελεύσεως και από τις πραγματοποιηθείσες 29 συνε¬ 
δριάσεις του Συμβουλίου του Τμήματος απούσιασε από 
τις 8 και απεχώρησε από τις 11 του έτους 2009 - 2010. 
Επίσης προκύπτει ότι είτε απούσιασε είτε απεχώρησε 
ο ανωτέρω και κατά το ακαδημαϊκό έτος 2010 - 2011 
«από τις περισσότερες συνεδριάσεις του συμβουλίου του 
Τμήματος» (βλ. Έκθεση ελέγχου -επιθεώρησης Σ.Ε.Ε.Δ.Δ. 
386/Α/2012, ο. 43). Η απουσία ή αποχώρηση του Πανα¬ 
γιώτη Κούρτη, που διετέλεσε μάλιστα και Υπεύθυνος 
Τομέως, επέφερε δυσλειτουργία, αν όχι παράλυση του 
ΤομέωςΛογιστικών Μαθημάτων (βλ. σ.48επ. Έκθεσης). 
Την συμπεριφορά αυτή ανέχθηκε μεν ο εγκαλούμενος 
I. Σταθαράς, ο οποίος ήταν Πρόεδρος του (τότε) Τ.Ε.Ι. 
Χαλκίδος, και δεν έλαβε, αμέσως, πειθαρχικά μέτρα κατά 
του Παναγιώτη Κούρτη, ή τα νόμιμα κατά τα ανωτέρω 
διοικητικά μέτρα (π.χ. σύγκληση του Συμβουλίου του 
Τ.Ε.Ι.), προς εξομάλυνση της λειτουργίας του Τ.Ε.Ι., πλην 


όμως τούτο δεν έγινε εκ μέρους του εγκαλουμένου λόγω 
αδιαφορίας προς το υπηρεσιακό του καθήκον που του 
επέβαλλε, στο πλαίσιο των διοικητικών - συντονιστικών 
του καθηκόντων, να μεριμνά για την εύρυθμη λειτουρ¬ 
γία του Τ.Ε.Ι., αλλά, όπως πειστικώς ισχυρίστηκε στο 
ακροατήριο, επειδή επίστευε, λόγω και των αξιακών 
του πεποιθήσεων, ότι ήταν προτιμότερο να επιδιώξει 
μία συναίνεση μεταξύ των μελών του Ε.Π., για την οποία 
και ο ίδιος προσπαθούσε με προφορικές παραινέσεις 
προς τον Παναγιώτη Κούρτη, από την λήψη πειθαρχικών, 
ιδίως, μέτρων που, προδήλως, θα δημιουργούσε περισ¬ 
σότερες οξύτητες στο ήδη τεταμένο κλίμα τουΤ.Ε.Ι.. Και, 
εν τέλει, άσκησε στις 31.5.2013 πειθαρχική δίωξη, μετά 
και την συνεχιζόμενη δυστροπία του Παναγιώτη Κούρτη 
και την αποτυχία των προσπαθειών του να συμμορφω¬ 
θεί προς τις ακαδημαϊκές του υποχρεώσεις, κυρίως της 
συμμετοχής στις συνεδριάσεις των συλλογικών οργάνων 
του Τ.Ε.Ι., η οποία (πειθαρχική δίωξη) εκκρεμεί. Εν όψει 
τούτων, το παρόν Συμβούλιο κρίνει, ομοφώνως, ότι ο 
Ιωάννης Σταθαράς με την συμπεριφορά του αυτή, εν 
τέλει, δεν υπέπεσε στο πειθαρχικό παράπτωμα της πα- 
ραβάσεως των κειμένων για τα Τ.Ε.Ι. ως άνω διατάξεων, 
αφού αφενός μεν προσεπάθησε για την εφαρμογή τους 
και, αφετέρου, μετά την αποτυχία των προσπαθειών του, 
άσκησε την προαναφερόμενη πειθαρχική δίωξη, για να 
εξαναγκάσει ακριβώς τους εμπλεκόμενους καθηγητές 
να εφαρμόσουν τις κείμενες διατάξεις (συμμετοχή στα 
συλλογικά όργανα του Τ.Ε.Ι. κ.λπ.). 

11. Επειδή, ως προς το υπό β) αποδιδόμενο στον εγκα- 
λούμενο Ιωάννη Σταθαρά πειθαρχικό παράπτωμα, όπως 
εκτίθεται στην προαναφερόμενη Έκθεση του Σ.Ε.Ε.Δ.Δ. 
(ο. 48 επ.) και δεν αμφισβητείται, το Συμβούλιο τουΤ.Ε.Ι. 
είχε αποφασίσει, ήδη, με την 23/15.10.2008 απόφασή 
του, την λήψη πειθαρχικών μέτρων από τον αρμόδιο 
εγκαλούμενο, εις βάρος των Υπευθύνων του Τομέως Λο¬ 
γιστικών Μαθημάτων (ΤμήματοςΛογιστικής) Παν. Κούρ¬ 
τη και Χρ. Μπορονικολού, λόγω των προβλημάτων στην 
λειτουργία του Τμήματος, που είχε κυρίως προκαλέσει 
η αποχή τους από τα συλλογικά όργανα. Στη συνέχεια ο 
ανωτέρω, με το 1560/26.3.2009 έγγραφό του, διεβίβασε 
στον Διευθυντή της Σ.Δ.Ο. Ηλία Νικολόπουλο, «λόγω αρ¬ 
μοδιότητας», έγγραφο του Προϊσταμένου του Τμήματος 
Λογιστικής με θέμα "Λειτουργία του Τμήματος Λογιστι¬ 
κής - Πειθαρχική παραπομπή", χωρίς πάντως να αναφέ- 
ρεται σε αυτό ρητώς σε ποιές ενέργειες έπρεπε να προβεί 
ο Διευθυντής Σ.Δ.Ο.. Στο διαβιβασθέν όμως έγγραφο 
γινόταν αναφορά στην τακτική του Παν. Κούρτη να απέ¬ 
χει από τα συλλογικά όργανα και σε άλλες μη νόμιμες 
ενέργειες αυτού. Ο Ηλίας Νικολόπουλος εξέλαβε το ως 
άνω έγγραφο του εγκαλουμένου ως εντολή διενέργειας 
Ε.Δ.Ε.,την οποία και πράγματι διενήργησε και ολοκλήρω¬ 
σε με την έκδοση σχετικού πορίσματος (15/31.8.2010). 
Στο εν λόγω πόρισμα αναφερόταν: «Όπως γνωρίζετε και 
εσείς, καθώς και άλλα μέλη του Συμβουλίου του ΤΕΙ, το 
Τμήμα Λογιστικής της ΣΔΟ αντιμετωπίζει σοβαρότατα 
προβλήματα λειτουργίας, λόγω κυρίωςτης δυσλειτουρ¬ 
γίας του Συμβουλίου του Τ μήματος Λογιστικής. Η δυσλει¬ 
τουργία αυτή απορρέει από την αδυναμία συνεργασίας 
των μελών που το συγκροτούν. Είναι χαρακτηριστικό 

ότι κανένα απολύτως από τα μέλη δεν καταβάλλει τις 
απαιτούμενες προσπάθειες, έτσι ώστε το Συμβούλιο του 
Τμήματος και κατά προέκταση το Τμήμα να λειτουργεί 

ομαλά.Τα μέλη του Συμβουλίου Χρ. Μπορονικολός 

και Παν. Κούρτης, αρνούμενοι να αποδεχθούν αποφά¬ 
σεις του Συμβουλίου του ΤΕΙ, οι οποίες κατά κύριο λόγο 
σχετίζονται με τον ορισμό Υπευθύνων Τομεαρχών προ¬ 
χωρούν είτε σε διαρκή αμφισβήτηση των αποφάσεων 
του Συμβουλίου του Τμήματος, είτε δεν συμμετέχουν 

πολλές φορές σε αυτό.Με βάση τα προηγούμενα ... 

θα ήθελα να σας προτείνω ... την παραπομπή του Χρ. 
Μπορονικολού, του Παν. Κούρτη και των σπουδαστών 
Σ.Ε. και Ν.Π. στο Πειθαρχικό Συμβούλιο για τον καταλο¬ 
γισμό των σχετικών ευθυνών». Με αυτό το περιεχόμενο 
και ανεξαρτήτως της σαφούς ή μη εντολής προς διενέρ¬ 
γεια Ε.Δ.Ε., το ως άνω πόρισμα ενέχει αοριστία ως προς 
συγκεκριμένα πραγματικά περιστατικά, συνιστώντα πει¬ 
θαρχικά παραπτώματα, αποδιδόμενα στον Παναγιώτη 
Κούρτη, και τις συνθήκες υπό τις οποίες αυτά τυχόν τε- 
λέσθηκαν, σύμφωνα με όσα εκτίθενται στην 9η σκέψη 
της παρούσης, όπως βασίμως ισχυρίζεται ο Ιωάννης 
Σταθαράς. Περαιτέρω, με την από 11.6.2010 απόφαση 
του ΣυμβουλίουΤ.Ε.Ι. και την 2899/14.6.2010 εντολή του 
εγκαλουμένου, ανατέθηκε στον Αντιπρόεδρο τουΤ.Ε.Ι. 
Κοσμά Κουρουμπά η διενέργεια Ε.Δ.Ε. για το ίδιο θέμα 
της δυσλειτουργίας του Τμήματος Λογιστικής, ο οποίος 
όμως δεν την εξετέλεσε, ισχυριζόμενος ότι η απόφαση 
του Συμβουλίου δεν ήταν εφαρμοστέα, διότι το επίμαχο 
ζήτημα είχε συζητηθεί εκτός ημερήσιας διατάξεως. Εν 
τέλει ο εγκαλούμενος έδωσε εντολή διενέργειας Ε.Δ.Ε., 
με το 2868/7.6.2011 έγγραφό του, προς τον καθηγητή 
Χαράλαμπο Τσίτουρα, ο οποίος περαίωσε αυτή, με το 
11/22.11.2012 πόρισμα, βάσει δε αυτού άσκησε ο εγκα- 
λούμενος, στις 31.5.2013, πειθαρχική δίωξη κατά των 
Παναγιώτη Κούρτη και Χρήστου Μπορονικολού. Στο 
από 16.2.2015 απολογητικό του υπόμνημα καθώς και 
στην επ'ακροατηρίω απολογία του ο Ιωάννης Σταθαράς 
ισχυρίστηκε ότι μετά την σαφή εντολή προς διενέργεια 
Ε.Δ.Ε. στον Κοσμά Κουρουμπά και την παρέλευση ικανού, 
κατά την κρίση του, χρόνου εντός του οποίου όφειλε ο 
Κουρουμπάς να διεξαγάγει την Ε.Δ.Ε., ερώτησε αυτόν για 
την πορεία της Ε.Δ.Ε. και εκείνοςτου εδήλωσε ότι δεν θα 
την εκτελούσε, διότι είχε αντίρρηση ως προς την νομι¬ 
μότητα της από 11.6.2010 αποφάσεως του Συμβουλίου 
Τ.Ε.Ι., και ότι, παρά την επιμονή του ιδίου (Σταθαρά), ο 
Κουρουμπάς συνέχιζε με απόλυτο τρόπο να αρνείται. Εν 
όψει δε τούτου αναγκάστηκε να δώσει νέα εντολή, κατά 
τα ανωτέρω, στον Χαράλαμπο Τσίτουρα. Με τα δεδομέ¬ 
να αυτά, κατά την κρίση του παρόντος Συμβουλίου, η 
υπό β) αποδιδόμενη στον I. Σταθαρά κατηγορία, όπως 
περιγράφεται επακριβώς στο κείμενο του παραπεμπτη- 
ρίου, είναι αβάσιμη. Επιπλέον το Συμβούλιο εκτιμώντας 
συνολικώςτην συμπεριφορά και προσωπικότητα του Ιω¬ 
άννη Σταθαρά, που, όπως προαναφέρθηκε, επεδίωκε την 
συναίνεση και ειρηνική επίλυση των διαφορών μεταξύ 
των μελών του Ε.Π. καθώς και την αποφυγή δημιουργίας 
νέων εντάσεων και οξύνσεων του κλίματος εντός του 
Τ.Ε.Ι., κρίνει ότι η τυχόν καθυστερημένη άσκηση, τελικώς, 
εκ μέρους του της πειθαρχικής διώξεως, στις 31.5.2013, 


κατά των Κούρτη και Μπορονικολού, δεν οφείλεται σε 
αδιαφορία εκ μέρους του για την λειτουργία του Τ.Ε.Ι., 
η οποία είχε ήδη διαταραχθεί λόγω διενέξεων μεταξύ 
μελών του διδακτικού του προσωπικού, αλλά, αντιθέ- 
τως, στην προσπάθειά του, όπως επίστευε, ειρηνικής 
διευθετήσεωςτων αναφυεισών διαφορών. Κατ'ακολου¬ 
θίαν το Συμβούλιο κρίνει ότι ο Ιωάννης Σταθαράς δεν 
επέδειξε παράνομη ή απάδουσα στο ακαδημαϊκό ήθος 
συμπεριφορά και πρέπει να απαλλαγεί και από την υπό 
β) κατηγορία. 

12. Επειδή, περαιτέρω, στο άρθρο 23 παρ. 1 του 
π.δ/τος 160/2008 (220 Α') ορίζεται ότι: «1. Πειθαρχικά 

παραπτώματα για τα μέλη ... Ε.Π_συνιστούν ... ιδίως 

η παραβίαση των αποφάσεων των οργάνων του ιδρύμα¬ 
τος ...». Εξάλλου, στο άρθρο 11 παρ. 3 του ν. 1404/1983 
ορίζεται ότι:«... Το συμβούλιο α) μεριμνά για την ομαλή 
και εύρυθμη λειτουργία του Τ.Ε.Ι. στα πλαίσια των απο¬ 
φάσεων της συνέλευσης, του εσωτερικού κανονισμού 

και του νόμου. η) Ασκεί πειθαρχική δικαιοδοσία 

σύμφωνα με τις οικείες διατάξεις.». Όμοιες διατάξεις πε¬ 
ριλαμβάνονται και στην Υ.Α. Ε5/1585/1984 (191 Β') στο 
άρθρο 3.Β.Τέλος, όπως προαναφέρθηκε, στο άρθρο 126 
του ν. 3528/2007 (Υ.Κ.) προβλέπεται η διενέργεια Ε.Δ.Ε. 
που διατάσσεται από οποιονδήποτε πειθαρχικό προϊστά¬ 
μενο. Από τις διατάξεις αυτές συνάγεται ότι το Συμβούλιο 
Τ.Ε.Ι. στο πλαίσιο των αρμοδιοτήτων του για την μέριμνα 
της ομαλής και εύρυθμης λειτουργίας του Τ.Ε.Ι. και της 
πειθαρχικής του δικαιοδοσίας μπορεί να αποφασίσει την 
διενέργεια Ε.Δ.Ε.. Στην προκειμένη περίπτωση από τα 
στοιχεία του φακέλου προκύπτει ότι ο εγκαλούμενος 
Κοσμάς Κουρουμπάς, όπως και ο ίδιος συνομολογεί στο 
από 23.1.2014 Υπόμνημά του, δεν εξετέλεσε την από 
11.6.2010 απόφαση του Συμβουλίου του Τ.Ε.Ι. Χαλκίδας 
προς διενέργεια Ε.Δ.Ε. με αντικείμενο τις δυσλειτουργίες 
του Τμήματος Λογιστικής, επειδή ο ίδιος έκρινε ότι αυτή 
ήταν παράνομη, καίτοι εγνώριζε ότι τα προβλήματα του 
Τμήματος Λογιστικής ήδη χρόνιζαν από το έτος 2008, 
όπως αναφέρεται στην 11 η σκέψη της παρούσης. Με το 
από 23.1.2014 υπόμνημά του ισχυρίζεται, πλην αναπο- 
δείκτως, ότι στην ως άνω απόφαση του Συμβουλίου του 
Τ.Ε.Ι. εξέφρασε την αντίρρησή του ως προς τον ορισμό 
του για την διενέργεια Ε.Δ.Ε., γεγονός, που ισχυρίστηκε 
ότι δεν αναφέρεται στην Έκθεση του Σ.Ε.Ε.Δ.Δ.. Εξάλλου, 
με το από 16.2.2015 επί της έδρας κατατεθέν υπόμνημά 
του ο εγκαλούμενος Κοσμάς Κουρουμπάς ισχυρίστηκε 
ότι δεν εξετέλεσε την εντολή του Προέδρου του Τ.Ε.Ι. 
για την διενέργεια Ε.Δ.Ε. λόγω του ότι ευρισκόταν (και 
εξακολουθεί να ευρίσκεται) σε δικαστική διαμάχη με τον 
Χρήστο Μπορονικολό, βασικό εμπλεκόμενο στο ζήτημα 
δυσλειτουργίας του Τ.Ε.Ι., και την θυγατέρα του Δέσποινα 
και συνεπώς για τον λόγο τούτο είχε κώλυμα. Επικαλείται 
δε και προσκομίζει προς απόδειξη του ισχυρισμού του τα 
εξής στοιχεία: 1) Το από 9.4.2008 υπόμνημα του Χρήστου 
Μπορονικολού προς τον Εισαγγελέα Πρωτοδικών Χαλκί- 
δος, στο οποίο (παρ. 4) διηγηματικώς αναφέρεται ότι ο 
εγκαλούμενος Κουρουμπάς είναι κατηγορούμενος, αλλά 
δεν προκύπτει κατόπιν ποιάς μηνυτήριας αναφοράς. 
2) Αποσπάσματα από τα 1259/2010 και 3385/2010 Κλη- 
τήρια Θεσπίσματα του Εισαγγελέως Πλημμελειοδικών 

Χαλκίδος στα οποία αναφέρεται ο ίδιος ήδη εγκαλού- 
μενος, ως κατηγορούμενος, χωρίς επίσης να προκύπτει 
κατόπιν ποιάς μηνυτήριας αναφοράς, πλην όμως από 
τα κλητήρια αυτά θεσπίσματα προκύπτει ότι ο Χρήστος 
Μπορονικολός ήταν μάρτυς κατηγορίας, ασαφώς πά¬ 
ντως κατά ποιου, αφού ειδικώς στο 1259/2010 Κλητήριο 
Θέσπισμα είναι και κατηγορούμενος. 3) Την 551/2011 
κλήση του Διοικητικού Πρωτοδικείου Χαλκίδος, από 
την οποία προκύπτει ότι η Δέσποινα Μπορονικολού 
είχε υποβάλει, από το έτος 2009, αγωγή αποζημιώσεως 
κατά του Τ.Ε.Ι. Χαλκίδος και, μεταξύ άλλων, του Κοσμά 
Κουρουμπά. Τα λοιπά επικαλούμενα στο από 16.2.2015 
υπόμνημα του Κοσμά Κουρουμπά ποινικά στοιχεία δεν 
προσκομίζονται. Με τα δεδομένα αυτά το παρόν Συμ¬ 
βούλιο κρίνει, ομοφώνως, ότι ο εγκαλούμενος Κοσμάς 
Κουρουμπάς, ακόμη και με μόνο το σαφές προσκομιζό- 
μενο υπό 3) στοιχείο από το οποίο προκύπτει η αντιδι¬ 
κία του με την θυγατέρα του Χρήστου Μπορονικολού, 
δικαιολογημένους δεν εξετέλεσε την ως άνω εντολή διε¬ 
νέργειας Ε.Δ.Ε. του Προέδρου τουΤ.Ε.Ι., ανεξαρτήτως αν 
όφειλε να δηλώσει αμέσως το κώλυμά του στον διατά- 
ξαντα αυτήν και για τον λόγο αυτό πρέπει να απαλλαγεί 
από την αποδιδόμενη σε αυτόν πειθαρχική κατηγορία. 

13. Επειδή, εξάλλου, με την 2855/2014 απόφαση του Γ' 
Τμήματος του Συμβουλίου της Επικράτειας έγινε δεκτό 
ότι, βάσει των άρθρων 5 παρ. 1 και 6 παρ. 1 του π.δ/τος 
160/2008, ερμηνευομένων υπό το φως των διατάξεων 
των άρθρων 16 παρ. 6,103 παρ. 4 και 6 και 4 παρ. 1 του 
Συντάγματος σε συνδυασμό με τις διατάξεις των άρθρων 
32 παρ. 1 ν. 1404/1983, όπως ίσχυε κατά τον κρίσιμο εν 
προκειμένω χρόνο, και 6 παρ. 5 περ. β' ν. 2916/2001, τα 
μέλη Ε.Π.τωνΤ.Ε.Ι., που κατέχουν προσωποπαγείς θέσεις, 
υπάγονται, όταν τελούν πειθαρχικά παραπτώματα, στην 
αρμοδιότητα του πειθαρχικού Συμβουλίου του άρθρου 
6 παρ. 1 π.δ/τος 160/2008, αποτελουμένου από τον Πρό¬ 
εδρο Εφετών Διοικητικών Δικαστηρίων, όπου έχει την 
έδρα του το οικείο Τ.Ε.Ι., τον Πρόεδρο αυτού, τους Δι¬ 
ευθυντές των Σχολών και δύο μέλη του εκπαιδευτικού 
προσωπικού, όπως αναφέρονται στο εν λόγω άρθρο, με 
θητεία δύο ετών. 

14. Επειδή στην κρινόμενη υπόθεση, όπως προκύπτει 
απάτην 4501/14.7.2014 Πράξη του Προέδρου τουΤ.Ε.Ι. 
Στερεός Ελλάδος, ο εγκαλούμενος Χρήστος Μπορονι- 
κολός του Γεωργίου κατέχει προσωποπαγή θέση. Κατ' 
ακολουθίαν και όσων εκτίθενται στην αμέσως προηγού¬ 
μενη σκέψη της παρούσης, αρμόδιο για την κρίση της 
πειθαρχικής διώξεως ως προς τον εν λόγω εγκαλούμενο 
είναι το κατά το άρθρο 6 παρ. 1 του π.δ/τος 160/2008 
το πειθαρχικό συμβούλιο, αρμόδιο για το εκπαιδευτικό 
προσωπικό του Τ.Ε.Ι. Στερεός Ελλάδος, στο οποίο συγ- 
χωνεύθηκε το Τ.Ε.Ι. Χαλκίδος από 5.6.2013 βάσει του 
π.δ/τος 100/2013 (135 Α75.6.2013). Συνεπώς, στο πει¬ 
θαρχικό αυτό συμβούλιο πρέπει να παραπεμφθεί λόγω 
αρμοδιότητας η κρινόμενη πειθαρχική αγωγή ως προς 
τον Χρήστο Μπορονικολό, όπως βασίμως ισχυρίζεται και 
αυτός με το υπ' αριθμ. πρωτ. 35/24.2.2015 υπόμνημά του. 

15. Επειδή, περαιτέρω, στο άρθρο 9 Β.3 π.δ/τος 
160/2008 ορίζεται ότι «Κάθε μέλος Δ.Ε.Π. ή Ε.Π. οφείλει 
να συμμετέχει ενεργώς στις διοικητικές δραστηριότη¬ 


τες των συλλογικών οργάνων, συμβουλίων και επιτρο¬ 
πών του Ιδρύματος και να συμβάλλει στην σωστή και 
εύρυθμη λειτουργία των εκπαιδευτικών, ερευνητικών 
και διοικητικών δραστηριοτήτων της οικείας Σχολής ή 
Τμήματος και του Τομέα, που ανήκει». 

16. Επειδή, βάσει του παραπεμπτηρίου αποδίδεται 
στον εγκαλούμενο Παναγιώτη Κούρτη ότι απούσιασε 
αδικαιολογήτως από τις συνεδριάσεις της Γενικής Συ- 
νελεύσεως του Τομέως Λογιστικών Μαθημάτων, στον 
οποίο είχε ορισθεί Υπεύθυνος από 12.9.2002 με την 28 
απόφαση της Γενικής Συνελεύσεως του Τμήματος Λογι¬ 
στικής, θέση την οποία αρχικώς αποδέχθηκε, αλλά από 
την οποία μετά από 1 μήνα παραιτήθηκε, θεωρώντας 
τον ορισμό του μη νόμιμο- ορίστηκε δε εκ νέου κατά το 
επίμαχο ακαδημαϊκό έτος 2009 - 2010 Υπεύθυνος του 
Τομέως Λογιστικών Μαθημάτων, όμως δεν άσκησε τις 
προβλεπόμενες από το άρθρο 8 παρ. 3 ν. 1404/1983 
αρμοδιότητες (σύγκληση της Γ.Σ., κατάρτιση θεμάτων 
ημερήσιας διατάξεως, εισήγηση επί διαφόρων θεμάτων 
του Τομέως κ.λπ.), ισχυριζόμενος ότι η Λογιστική δεν 
ήταν το γνωστικό του αντικείμενο, αλλά τα Οικονομικά. 
Ειδικότερα, η τελικώς συγκληθείσα από τον Προϊστά¬ 
μενο του Τμήματος Γενική Συνέλευση του Τομέως, στις 
6.5.2010, δηλαδή περί το τέλος του ακαδημαϊκού έτους 
2009 - 2010, πρώτη Γενική Συνέλευση τουΤομέως και οι 
επακολουθήσασες 8, δεν κατέστη δυνατόν να λειτουρ¬ 
γήσουν λόγω ελλείψεως απαρτίας, οφειλομένης στην 
απουσία του εγκαλουμένου αλλά και των εκπροσώπων 
των σπουδαστών, με αποτέλεσμα να μη ληφθεί καμ- 
μία απόφαση, μεταξύ αυτών και σχετικώς με το θέμα 
της εκλογής Υπευθύνου Τομέως για το επόμενο έτος. 
Κατά την Έκθεση του Σ.Ε.Ε.Δ.Δ., ο εγκαλούμενος (ο. 41 
επ.) προέβαλε προς υπεράσπισή του ότι η ως άνω από 
12.9.2002 απόφαση της Γενικής Συνελεύσεως ήταν μη 
νόμιμη, αφού μη νομίμως τον είχε ορίσει στην θέση του 
Υπευθύνου Τομέως, στο δε από 27.1.2014 κατατεθέν 
ενώπιον της εισηγήτριας της υποθέσεως υπόμνημά του 
ουδέν σχετικό αναφέρει. Περαιτέρω αποδίδεται στον 
εγκαλούμενο Παν. Κούρτη ότι κατά τα ακαδημαϊκά έτη 
2009 - 2010 και 2010-2011 πραγματοποιήθηκαν 38 συ¬ 
νεδριάσεις της Γενικής Συνελεύσεως του Τμήματος Λογι¬ 
στικής, από τις οποίες απούσιασε - πλην της πρώτης εξ 
αυτών. Όπως προκύπτει από την Έκθεση του Σ.Ε.Ε.Δ.Δ., 
ο ανωτέρω στο από 26.3.2012 έγγραφό του αναφέρει, 
προς υπεράσπισή του, ότι δεν συμμετείχε στις εν λόγω 
συνεδριάσεις 1) επειδή εισήγοντο θέματα για τα οποία η 
Γενική Συνέλευση του Σώματος ήταν αναρμόδια, 2) διότι 
αυτή λειτουργούσε παράνομα με την παρουσία μόνον 
3 εκπαιδευτικών προσωποπαγούς θέσεως, ενώ στο από 
27.1.2014 υπόμνημά του ουδέν σχετικό αναφέρει. Απο¬ 
τέλεσμα της κατά τα ανωτέρω μη λειτουργίας της Γενικής 
Συνελεύσεως του Τμήματος ήταν να μεταβιβασθούν, με 
την από 22.6.2010 απόφαση αυτής (βλ. πρακτικό 21), σε 
αυτήν (στην ίδια την Συνέλευση) (αναρμοδίως, άρθρ. 11 
παρ. 7 ν. 1404/1983), τόσον οι αρμοδιότητες τωνΤομέων 
του Τμήματος όσον και οι αρμοδιότητες του Συμβουλί¬ 
ου του Τμήματος, για το ακαδημαϊκό έτος 2010 - 2011. 
Τέλος, αποδίδεται στον εγκαλούμενο Παν. Κούρτη ότι 
κατά το ακαδημαϊκό έτος 2009 - 2010 απούσιασε σε 8 

από τις 29 συνεδριάσεις του Συμβουλίου του Τμήματος, 
ενώ απεχώρησε από άλλες 11.Την ίδια συμπεριφορά 
ακολούθησε αυτός και κατά το ακαδημαϊκό έτος 2010 
- 2011 .Τόσον κατά την Έκθεση του Σ.Ε.Ε.Δ.Δ. όσον και 
στο από 27.1.2014 υπόμνημά του ο εγκαλούμενος συ¬ 
νομολογεί ότι δεν συμμετείχε στις εν λόγω συνεδριάσεις 
και δικαιολογεί την στάση του αυτή ως εξής: 1) ήταν μη 
νόμιμη η σύνθεσή τους, 2) ήταν μη νόμιμος ο ορισμός 
του, και συνεπώς η θχ οίίίςίο συμμετοχή του, ως Υπευθύ¬ 
νου τουΤομέως Λογιστικής, 3) το Τμήμα είχε απωλέσει 
την αυτοδυναμία του, 4) ο Προϊστάμενος του Τμήματος 
προέβαινε σε διάφορες μη νόμιμες ενέργειες. Τα αυτά 
αναφέρει ο Παναγιώτης Κούρτης και στο από 24.2.2015 
κατατεθέν κατά την ακροαματική διαδικασία υπόμνημά 
του. Με τα δεδομένα αυτά, κατά την ομόφωνη κρίση του 
παρόντος Συμβουλίου, ο Παναγιώτης Κούρτης υπέπεσε 
στο αποδιδόμενο σε αυτόν πειθαρχικό παράπτωμα, πα- 
ραβαίνοντας τις διατάξεις που αφορούν στην λειτουργία 
των οργάνων του Τ.Ε.Ι.. Όσα δε επικαλείται ο ανωτέρω 
με τα προαναφερόμενα υπομνήματά του είναι απορρι- 
πτέα ως αλυσιτελή, καθ' όσον και αληθή υποτιθέμενα 
δεν ασκούν επιρροή στην μη νόμιμη συμπεριφορά του 
εγκαλουμένου, διότι αυτός, όπως επέβαλλε το ακαδη¬ 
μαϊκό ήθος, όφειλε να συμμετέχει στα οικεία συλλογικά 
όργανα του Τ.Ε.Ι., φροντίζοντας να καταχωρούνται στα 
Πρακτικά οι διαφωνίες του, να προσβάλει δε τυχόν πα¬ 
ράνομες αποφάσεις των εν λόγω οργάνων με τα νόμιμα 
ένδικα βοηθήματα, και όχι να απέχει επί τουλάχιστον 
δύο συνεχή έτη από την αναφερόμενη ρητώς στο άρ¬ 
θρο 9 Β.3 π.δ/τος 160/2008 ακαδημαϊκή του υποχρέωση 
για συμμετοχή στα συλλογικά όργανα του Ιδρύματος, 
συντελώντας έτσι και αυτός στην αδρανοποίηση της 
λειτουργίας τους και συνακόλουθα στην παράλυση του 
Τμήματος Λογιστικής. Κατόπιν τούτων, κατά την πλει- 


οψηφήσασα στο Συμβούλιο γνώμη της Προέδρου και 
των μελών αυτού Εμμανουήλ Κλαδογένη και Δέσποινας 
Καββαδία-Κωνσταντάρα, συναχθείσα μετά από εκτίμηση 
όλων των στοιχείων, η επιβλητέα στον Παναγιώτη Κούρ- 
τη ποινή είναι η προσωρινή απόλυση ενός μηνός από τα 
ακαδημαϊκά του καθήκοντα, ενώ, κατά την άποψη των 
μελών Μιχαήλ Μπρατάκου και Ευριπίδη Γλαβά, η ποινή 
που θα έπρεπε να επιβληθεί στον ανωτέρω, είναι αυτή 
του προστίμου, ίσου με τις αποδοχές ενός μηνός. 

Για τους λόγους αυτούς 
Αποφαίνεται: 

Α) Την απαλλαγή των Ιωάννη Σταθαρά του Κωνστα¬ 
ντίνου και Κοσμά Κουρουμπά του Ανέστη από τις πει¬ 
θαρχικές κατηγορίες. 

Β) Την παραπομπή του Χρήστου Μπορονικολού 
του Γεωργίου στο κατά το άρθρο 6 παρ. 1 του π.δ/τος 
160/2008 Πειθαρχικό Συμβούλιο, αρμόδιο για το εκπαι¬ 
δευτικό προσωπικό τουΤ.Ε.Ι. Στερεάς Ελλάδος. 

Γ) Την επιβολή στον Παναγιώτη Κούρτη του Γεωργίου 
της πειθαρχικής ποινής ενός μηνός προσωρινής απόλυ¬ 
σης από τα ακαδημαϊκά του καθήκοντα. 

Κρίθηκε και αποφασίστηκε στην Αθήνα, στις 16 Φε¬ 
βρουάριου 2015 και 2 Μαρτίου 2015. 

Η Πρόεδρος Ο Γραμματέας 

Ε.ΣΑΡΠ ΙΩ. ΜΗΤΡΟΤΑΣΙΟΣ 

και απαγγέλθηκε δημόσια σε αίθουσα συνεδριάσε¬ 
ων του Συμβουλίου της Επικράτειας στις 23 Νοεμβρίου 
2016. 

Η Πρόεδρος 
Β. ΘΑΝΟΥ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 

ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννβΙπη35ΐθΐ'.βΙ@β1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 


























